
B9‑0230/2019
Euroopan parlamentin päätöslauselma ehdotuksesta komission täytäntöönpanoasetukseksi täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden benfluraliini, dimoksistrobiini, fluatsinami, flutolaniili, mankotsebi, mekoproppi-P, mepikvat, metiraami, oksamyyli ja pyraklostrobiini hyväksynnän voimassaoloajan pidentämisestä
(D064213/02 – 2019/2925(RSP))
Euroopan parlamentti, joka
–	ottaa huomioon ehdotuksen komission täytäntöönpanoasetukseksi täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden benfluraliini, dimoksistrobiini, fluatsinami, flutolaniili, mankotsebi, mekoproppi-P, mepikvat, metiraami, oksamyyli ja pyraklostrobiini hyväksynnän voimassaoloajan pidentämisestä (D064213/02),
–	ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21. lokakuuta 2009 annetun Euroopan parlamentin ja neuvoston asetuksen (EY) N:o 1107/2009[footnoteRef:1] ja erityisesti sen 17 artiklan ensimmäisen kohdan ja 21 artiklan, [1:  EUVL L 309, 24.11.2009, s. 1.] 

–	ottaa huomioon kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 80 artiklan 7 kohdan täytäntöönpanosta ja korvattavien aineiden luettelon laatimisesta 11. maaliskuuta 2015 annetun komission täytäntöönpanoasetuksen (EU) 2015/408[footnoteRef:2], [2:  EUVL L 67, 12.3.2015, s. 18.] 

–	ottaa huomioon yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16. helmikuuta 2011 annetun Euroopan parlamentin ja neuvoston asetuksen (EU) N:o 182/2011[footnoteRef:3] 11 ja 13 artiklan, [3:  EUVL L 55, 28.2.2011, s. 13.] 

–	ottaa huomioon 13. syyskuuta 2018 antamansa päätöslauselman kasvinsuojeluaineita koskevan asetuksen (EY) N:o 1107/2009 täytäntöönpanosta[footnoteRef:4], [4:  Hyväksytyt tekstit, P8_TA(2018)0356.] 

–	ottaa huomioon työjärjestyksen 112 artiklan 2 ja 3 kohdan,
–	ottaa huomioon ympäristön, kansanterveyden ja elintarvikkeiden turvallisuuden valiokunnan päätöslauselmaesityksen,
A.	ottaa huomioon, että dimoksistrobiini sisällytettiin 1. lokakuuta 2006 neuvoston direktiivin 91/414/ETY[footnoteRef:5] liitteeseen I komission direktiivillä 2006/75/EY[footnoteRef:6] ja että se on katsottu hyväksytyksi asetuksen (EY) N:o 1107/2009 nojalla; [5:  Neuvoston direktiivi 91/414/ETY, annettu 15. heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).]  [6:  Komission direktiivi 2006/75/EY, annettu 11. syyskuuta 2006, neuvoston direktiivin 91/414/ETY muuttamisesta dimoksistrobiinin sisällyttämiseksi siihen tehoaineena (EUVL L 248, 12.9.2006, s. 3.)] 

B.	toteaa, että menettely dimoksistrobiinin hyväksynnän uusimiseksi komission täytäntöönpanoasetuksen (EU) N:o 844/2012[footnoteRef:7] nojalla on ollut käynnissä vuodesta 2013; [7:  Komission täytäntöönpanoasetus (EU) N:o 844/2012, annettu 18. syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).] 

C.	toteaa, että tehoaineen dimoksistrobiini hyväksynnän voimassaoloaikaa, jonka piti alun perin päättyä 30. syyskuuta 2016, on jo pidennetty 16 kuukaudella komission täytäntöönpanoasetuksella (EU) N:o 1136/2013[footnoteRef:8], myöhemmin vuodella komission täytäntöönpanoasetuksella (EU) 2018/84[footnoteRef:9], jälleen vuodella komission täytäntöönpanoasetuksella (EU) 2018/1796[footnoteRef:10] ja nyt uudelleen vuodella tällä ehdotuksella komission täytäntöönpanoasetukseksi, jolla pidennettäisiin hyväksynnän voimassaoloaikaa 31. tammikuuta 2021 saakka; [8:  Komission täytäntöönpanoasetus (EU) N:o 1136/2013, annettu 12. marraskuuta 2013, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden klotianidiini, dimoksistrobiini, oksamyyli ja petoksamidi hyväksynnän voimassaoloajan pidentämisestä (EUVL L 302, 13.11.2013, s. 34).]  [9:  Komission täytäntöönpanoasetus (EU) 2018/84, annettu 19. tammikuuta 2018, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden klooripyrifossi, klooripyrifossimetyyli, klotianidiini, kupariyhdisteet, dimoksistrobiini, mankotsebi, mekoproppi-P, metiraami, oksamyyli, petoksamidi, propikonatsoli, propinebi, propytsamidi, pyraklostrobiini ja tsoksamidi hyväksynnän voimassaoloajan pidentämisestä (EUVL L 16, 20.1.2018, s. 8).]  [10:  Komission täytäntöönpanoasetus (EU) 2018/1796, annettu 20. marraskuuta 2018, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden amidosulfuroni, bifenoksi, klooripyrifossi, klooripyrifossimetyyli, klofentetsiini, dikamba, difenokonatsoli, diflubentsuroni, diflufenikaani, dimoksistrobiini, fenoksaproppi-P, fenpropidiini, lenasiili, mankotsebi, mekoproppi-P, metiraami, nikosulfuroni, oksamyyli, pikloraami, pyraklostrobiini, pyriproksifeeni ja tritosulfuroni hyväksynnän voimassaoloajan pidentämisestä (EUVL L 294, 21.11.2018, s. 15).] 

D.	ottaa huomioon, että mankotsebi sisällytettiin 1. heinäkuuta 2006 neuvoston direktiivin 91/414/ETY liitteeseen I komission direktiivillä 2005/72/EY[footnoteRef:11] ja että se on katsottu hyväksytyksi asetuksen (EY) N:o 1107/2009 nojalla; [11:  Komission direktiivi 2005/72/EY, annettu 21. lokakuuta 2005, neuvoston direktiivin 91/414/ETY muuttamisesta klooripyrifossin, klooripyrifossimetyylin, mankotsebin, manebin ja metiraamin sisällyttämiseksi siihen tehoaineina (EUVL L 279, 22.10.2005, s. 63).] 

E.	toteaa, että menettely mankotsebin hyväksynnän uusimiseksi täytäntöönpanoasetuksen (EU) N:o 844/2012 nojalla on ollut käynnissä vuodesta 2013;
F.	toteaa, että tehoaineen mankotsebi hyväksynnän voimassaoloaikaa, jonka piti alun perin päättyä 30. kesäkuuta 2016, on jo pidennetty 19 kuukaudella komission täytäntöönpanoasetuksella (EU) N:o 762/2013[footnoteRef:12], myöhemmin vuodella täytäntöönpanoasetuksella (EU) 2018/84, jälleen vuodella täytäntöönpanoasetuksella (EU) 2018/1796 ja nyt uudelleen vuodella tällä ehdotuksella komission täytäntöönpanoasetukseksi, jolla pidennettäisiin hyväksynnän voimassaoloaikaa 31. tammikuuta 2021 saakka; [12:  Komission täytäntöönpanoasetus (EU) N:o 762/2013, annettu 7. elokuuta 2013, täytäntöönpanoasetuksen (EU) N:o 540/2011 muuttamisesta tehoaineiden klooripyrifossi, klooripyrifossimetyyli, mankotsebi, manebi, MCPA, MCPB ja metiraami hyväksynnän voimassaoloajan pidentämisestä (EUVL L 213, 8.8.2013, s. 14).] 

G.	toteaa, että komissio ei perustele pidentämisen syitä muutoin kuin toteamalla, että koska kyseisten aineiden arviointi on viivästynyt hakijoista riippumattomista syistä, kyseisten tehoaineiden hyväksyntien voimassaolo todennäköisesti päättyy ennen kuin on tehty päätös niiden uusimisesta;
H.	toteaa, että asetuksen (EY) N:o 1107/2009 tarkoituksena on varmistaa sekä ihmisten ja eläinten terveyden että ympäristön korkeatasoinen suojelu ja turvata samalla unionin maatalouden kilpailukyky; katsoo, että erityistä huomiota olisi kiinnitettävä herkkien väestöryhmien, kuten raskaana olevien naisten, imeväisten ja lasten, suojeluun;
I.	toteaa, että ennalta varautumisen periaatetta olisi sovellettava ja että asetuksessa (EY) N:o 1107/2009 todetaan, että aineita olisi sisällytettävä kasvinsuojeluaineisiin ainoastaan, kun on osoitettu, että niistä on selvää hyötyä kasvintuotannossa ja ettei niillä odoteta olevan haitallisia vaikutuksia ihmisten tai eläinten terveyteen tai kohtuuttomia haittavaikutuksia ympäristöön;
J.	toteaa, että asetuksessa (EY) N:o 1107/2009 säädetään, että tehoaineiden hyväksynnän voimassaoloaikaa olisi rajoitettava turvallisuussyistä; katsoo, että hyväksynnän voimassaoloajan olisi oltava oikeassa suhteessa tällaisten aineiden käyttöön liittyviin mahdollisiin riskeihin, mutta näissä tapauksissa on selvää, ettei tällaista oikeasuhteisuutta ole;
K.	katsoo, että komissiolla ja jäsenvaltioilla on mahdollisuus ja velvollisuus toimia ennalta varautumisen periaatteen mukaisesti, kun haitallisten terveysvaikutusten mahdollisuus on havaittu mutta asiasta ei ole tieteellistä varmuutta, hyväksymällä väliaikaisia riskinhallintatoimenpiteitä, jotka ovat tarpeen ihmisten terveyden korkeatasoisen suojelun varmistamiseksi;
L.	toteaa lisäksi, että asetuksen (EY) N:o 1107/2009 21 artiklalla varmistetaan, että komissio voi milloin tahansa tarkastella tehoaineen hyväksyntää uudelleen, erityisesti jos se katsoo uuden tieteellisen ja teknisen tietämyksen perusteella olevan merkkejä siitä, ettei aine enää täytä 4 artiklassa säädettyjä hyväksymiskriteereitä ja että tämä uudelleentarkastelu voi johtaa aineen hyväksynnän peruuttamiseen tai muuttamiseen;
Hormonitoimintaa häiritsevät ominaisuudet ja kategoriaan 1B kuuluvat lisääntymiselle vaaralliset aineet 
M.	ottaa huomioon, että dimoksistrobiini sisällytettiin vuonna 2015 korvattavien aineiden luetteloon täytäntöönpanoasetuksella (EU) 2015/408, koska kyseisen tehoaineen akuutin altistumisen viiteannos (ARfD) on huomattavasti alhaisempi kuin suurimmalla osalla hyväksytyistä tehoaineista omissa ryhmissään ja koska sillä on katsottava olevan hormonitoimintaa häiritseviä ominaisuuksia, joilla voi olla haitallisia vaikutuksia ihmisiin;
N.	ottaa huomioon, että asetuksen (EY) N:o 1107/2009 liitteessä II olevan 3.6.5 kohdan mukaan tehoaineita ei voida hyväksyä, jos niillä katsotaan olevan sellaisia hormonitoimintaa häiritseviä ominaisuuksia, joilla voi olla haitallisia vaikutuksia ihmisiin, jollei ihmisten altistuminen kyseiselle tehoaineelle, suoja-aineelle tai tehosteaineelle ole realistisissa ehdotetuissa käyttöolosuhteissa merkityksetön, eli jos tuotetta käytetään suljetuissa järjestelmissä tai muissa olosuhteissa, joissa ne eivät ole kosketuksessa ihmisiin ja joissa kyseisen tehoaineen, suoja-aineen tai tehosteaineen jäämät elintarvikkeissa ja rehuissa eivät ylitä Euroopan parlamentin ja neuvoston asetuksen (EY) N:o 396/2005[footnoteRef:13] 18 artiklan 1 kohdan b alakohdan mukaisesti asetettua oletusarvoa; [13:  Euroopan parlamentin ja neuvoston asetus (EY) N:o 396/2005, annettu 23. helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).] 

O.	ottaa huomioon, että 27. helmikuuta 2019 pidetyssä riskinarviointikomitean 47. kokouksessa sovittiin mankotsebin luokittelemisesta lisääntymiselle vaarallisten aineiden kategoriaan 1B;
P.	ottaa huomioon, että asetuksen (EY) N:o 1107/2009 liitteessä II olevan 3.6.4 kohdan mukaan tehoaineita ei voida hyväksyä, kun ne on luokiteltu lisääntymiselle vaarallisiksi kategoriaan 1B kuuluviksi aineiksi, paitsi jos tehoaine on hakemuksessa mukana olevan todennetun näytön perusteella välttämätön sellaisen kasvien terveyteen kohdistuvan vakavan vaaran hallitsemiseksi, jota ei voi torjua muilla käytettävissä olevilla keinoilla, muut kuin kemialliset menetelmät mukaan luettuina, edellyttäen, että tehoaineen käyttöön sovelletaan riskinhallintatoimenpiteitä sen varmistamiseksi, että ihmisten ja ympäristön altistuminen tehoaineelle minimoidaan;
Q.	ottaa huomioon, että mankotsebille altistuminen on yhdistetty Parkinsonin taudin riskin lisääntymiseen maanviljelijöiden ja muiden Alankomaiden ja Ranskan maaseutualueiden asukkaiden keskuudessa[footnoteRef:14]; [14:  https://www.bnnvara.nl/zembla/artikelen/risico-op-ziekte-van-parkinson-bij-blootstelling-aan-landbouwgif, https://www.ncbi.nlm.nih.gov/pubmed/23713084, https://academic.oup.com/ije/article/47/1/299/4609336.] 

R.	ottaa huomioon, että mankotsebi on kahden muun ditiokarbamaatin eli manebin ja tsinebin yhdistelmä ja että näiden käyttöä ei ole enää hyväksytty unionissa niiden ihmisten ja ympäristön terveydelle aiheuttamien riskien vuoksi;
S.	ottaa huomioon, että mankotsebi on erittäin myrkyllinen vesieliöille, sen epäillään vahingoittavan ihmisen sikiötä ja se voi aiheuttaa allergisia ihoreaktioita;
T.	pitää mahdottomana hyväksyä, että aineita, joiden tiedetään täyttävän ihmisten ja ympäristön terveyden suojelemiseksi tarkoitetut poissulkemisperusteet sellaisten tehoaineiden osalta, jotka ovat perimää vaurioittavia, syöpää aiheuttavia ja/tai lisääntymiselle vaarallisia aineita tai joilla on hormonitoimintaa häiritseviä ominaisuuksia, on edelleen sallittua käyttää unionissa, mikä vaarantaa kansanterveyden ja ympäristön terveyden;
U.	katsoo, että hakijat voivat käyttää hyväkseen sitä, että komission työmenetelmien mukaisesti tehoaineiden hyväksyntien voimassaoloaikoja pidennetään automaattisesti, jos riskien uudelleenarviointia ei ole saatu päätökseen; toteaa, että tällöin hakijat voivat tarkoituksella pitkittää uudelleenarviointia antamalla epätäydellisiä tietoja ja pyytämällä lisää poikkeuksia ja erityisedellytyksiä, mikä aiheuttaa kohtuuttomia riskejä ympäristölle ja ihmisten terveydelle, sillä altistuminen vaaralliselle aineelle jatkuu edelleen;
V.	toteaa, että kasvinsuojeluaineita koskevan asetuksen (EY) N:o 1107/2009 täytäntöönpanosta 13. syyskuuta 2018 antamassaan päätöslauselmassa parlamentti kehotti komissiota ja jäsenvaltioita varmistamaan, että asetuksen 17 artiklan mukaista hyväksynnän voimassaolon pidentämistä menettelyn kestoa vastaavaksi ajaksi ei käytetä tehoaineisiin, jotka ovat sukusolujen perimää vaurioittavia, syöpää aiheuttavia ja lisääntymiselle vaarallisia ja luokiteltu siten kategoriaan 1A tai 1B, tai tehoaineisiin, joilla on hormonitoimintaa häiritseviä ominaisuuksia ja jotka ovat ihmisille tai eläimille haitallisia, kuten tällä hetkellä flumioksatsiini, tiaklopridi, klorotoluroni ja dimoksistrobiini;
W.	toteaa, että Alankomaiden parlamentti on ilmaissut huolensa näistä hyväksynnän voimassaolon pidentämisistä ja vaatii lopettamaan sellaisten aineiden hyväksynnän voimassaolon pidentämisen, joiden tiedetään aiheuttavan merkittävän uhan biologiselle monimuotoisuudelle, erityisesti mehiläisille ja kimalaisille, tai jotka ovat syöpää aiheuttavia, perimää vaurioittavia, hormonitoimintaa häiritseviä tai lisääntymiselle vaarallisia[footnoteRef:15]; [15:  TK 21501–32, nro 1176.] 

X.	ottaa huomioon, että Euroopan elintarviketurvallisuusviranomaisen mankotsebia koskevan julkisen kuulemisen määräaika oli 28. huhtikuuta 2018; ottaa huomioon, että unionin riskinarvioinnista tällä hetkellä saatavilla olevien tietojen perusteella Alankomaiden kasvinsuojeluaineiden ja biosidien lupalautakunta (Ctgb) arvioi, että saatavilla on riittävästi tietoa, jotta mankotsebin hyväksynnän uusimisesta voidaan tehdä nopea päätös[footnoteRef:16]; [16:  TK 27858, nro 485.] 

1.	katsoo, että ehdotus komission täytäntöönpanoasetukseksi ylittää asetuksessa (EY) N:o 1107/2009 säädetyn täytäntöönpanovallan;
2.	katsoo, että ehdotus komission täytäntöönpanoasetukseksi ei ole ennalta varautumisen periaatteen mukainen;
3.	katsoo, että päätös pidentää dimoksistrobiinin ja mankotsebin hyväksynnän voimassaoloaikoja ei täytä asetuksessa (EY) N:o 1107/2009 vahvistettuja turvallisuusvaatimuksia, eikä se perustu näyttöön siitä, että kyseisiä aineita voidaan käyttää turvallisesti, eikä todistettuun kiireelliseen tarpeeseen käyttää niitä elintarviketuotannossa unionissa;
4.	kehottaa komissiota peruuttamaan ehdotuksen täytäntöönpanoasetukseksi ja toimittamaan valiokunnalle uuden ehdotuksen, jossa otetaan huomioon kaikkien asianomaisten aineiden ja erityisesti dimoksistrobiinin ja mankotsebin haitallisia ominaisuuksia koskeva tieteellinen näyttö;
5.	kehottaa komissiota esittämään ehdotuksia dimoksistrobiinin ja mankotsebin hyväksynnän uusimatta jättämiseksi pysyvän kasvi-, eläin-, elintarvike- ja rehukomitean seuraavassa kokouksessa;
6.	kehottaa komissiota esittämään ehdotuksia täytäntöönpanoasetuksiksi, joilla pidennetään ainoastaan sellaisten aineiden hyväksynnän voimassaoloa, joiden ei tieteen nykykäsityksen mukaan odoteta johtavan komission ehdotukseen kyseisen tehoaineen hyväksynnän uusimatta jättämisestä;
7.	kehottaa komissiota peruuttamaan aineita koskevat hyväksynnät, jos on todisteita tai perusteltuja epäilyjä siitä, etteivät ne täytä asetuksessa (EY) N:o 1107/2009 säädettyjä turvallisuusvaatimuksia;
8.	kehottaa jäsenvaltioita varmistamaan niitä tehoaineita koskevien hyväksyntien asianmukaisen ja oikea-aikaisen uudelleenarvioinnin, joiden osalta ne ovat raportoivia jäsenvaltioita, ja varmistamaan, että nykyiset viivytykset ratkaistaan tehokkaasti mahdollisimman pian;
9.	kehottaa puhemiestä välittämään tämän päätöslauselman neuvostolle ja komissiolle sekä jäsenvaltioiden hallituksille ja parlamenteille.

